နိရယသုတ်

(၅)သုတ် ရှိပါသည်။

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ပါဏာတိပါတီ၊ အဒိန္နာဒါယီ၊ ကာမေသုမိစ္ဆာစာရီ၊ မုသာဝါဒီဟူသော တရားလေးမျိုးတို့နှင့် ပြည့်စုံသောပုဂ္ဂိုလ်သည် သေလွန်သည့်အခါ ငရဲသို့ရောက်လိမ့်မည်ဟု ရဟန်းတို့အား ဘုရားရှင် ဟောတော်မူသည့်သုတ်။

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ငါးပါးသီလ မမြဲသူ, မြဲသူတို့၏ လားရောက်ရမည့် ဂတိကို ကဏှပက္ခ, သုက္ကပက္ခခွဲ၍ ရဟန်းတို့အား ဘုရားရှင် ဟောတော်မူသည့်သုတ်။

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ငါးပါးသီလ မမြဲသောဥပါသကာသည် သေလျှင် ငရဲသို့ရောက်မည်။ ငါးပါးသီလမြဲသော ဥပါသကာသည် ကွယ်လွန်လျှင် နတ်ပြည်သို့ ရောက်ရမည်ဟု ကဏှပက္ခ, သုက္ကပက္ခအားဖြင့် ရဟန်းတို့အား ဘုရားရှင် ဟောတော်မူသည့်သုတ်။

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် သုရာမေရယမှတစ်ပါး ငါးပါးသီလ ရှေ့သိက္ခာပုဒ် လေးပါးပျက်စီးသူနှင့် ပါပိစ္ဆာ, မိစ္ဆာဒိဋ္ဌိတရား ခြောက်ပါးနှင့်ပြည့်စုံသူ ကွယ်လွန်လျှင် ငရဲသို့ရောက်လိမ့်မည်။ ယင်းသိက္ခာပုဒ်သီလလေးပါး စောင့်ထိန်းသူနှင့် အပ္ပိစ္ဆ, သမ္မာဒိဋ္ဌိဟူသော တရား ခြောက်ပါးနှင့် ပြည့်စုံသူကွယ်လွန်လျှင် နတ်ပြည်သို့ရောက်လိမ့်မည်ဟု ကဏှပက္ခ, သုက္ကပက္ခအားဖြင့် ရဟန်းတို့အား ဘုရားရှင်ဟောတော်မူသည့်သုတ်။

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ငါးပါးသီလ ရှေ့ပိုင်းသိက္ခာပုဒ် လေးမျိုးမစောင့်ထိန်းသူနှင့် လုဒ္ဓ, ပဂဗ္ဘဟူ သော တရားခြောက်ပါးနှင့်ပြည့်စုံသူ သေလျှင်ငရဲ၌ဖြစ်မည်။ ယင်းသိက္ခာပုဒ်လေးပါးကို စောင့်ထိန်းသူနှင့် အလုဒ္ဓ, အပဂဗ္ဘဟူသော တရားခြောက်ပါးနှင့်ပြည့်စုံသူ ကွယ်လွန်လျှင် နတ်ပြည်၌ ဖြစ်လိမ့်မည်ဟု ကဏှပက္ခ, သုက္ကပက္ခအားဖြင့် ရဟန်းတို့အား ဘုရားရှင် ဟောတော်မူသည့်သုတ်။

နိရယသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် တရားငါးမျိုးတို့နှင့် ပြည့်စုံသောသူသည် ဆောင်ယူ၍ ချထားအပ်သကဲ့သို့ ထို့အတူ ငရဲ၌ ဖြစ်ရကြောင်းကို ဟောကြားတော်မူခဲ့သည်။

နိရယသုတ်

ကိုးကား

အင်္ဂုတ္တရနိကာယ်